< wxPython GUI

wxFormBuilder

Szerző: Sallai András

Copyright © Sallai András, 2020

Licenc: CC Attribution-Share Alike 4.0 International

Web: https://szit.hu

Telepítés

A telepítés le van írva a githubos weboldalon:

https://github.com/wxFormBuilder/wxFormBuilder

Debian GNU/Linuxon, azonban szükség van még a libwxgtk-media3.0-dev könyvtárra és egy szimbolikus link létrehozására.

Függőségek telepítése:

sudo apt install libwxgtk3.0-gtk3-dev \
libwxgtk-media3.0-gtk3-dev \
meson \
libwxgtk-media3.0-dev

A wxFormbuilder telepítése:

git clone --recursive --depth=1 https://github.com/wxFormBuilder/wxFormBuilder
cd wxFormBuilder
meson _build --prefix $PWD/_install --buildtype=release
ninja -C _build install
cd _install/lib
ln -s x86_64-linux-gnu/wxformbuilder/ .
cd ../..
./_install/bin/wxformbuilder

A wxFormBuilder forráskódjai

A wxFormBuilder olyan forráskódot generál az összeállításunk számára, amelyet tilos szerkeszteni, mivel azt minden kódgeneráláskor újraírja.

A kész ablakkeretek használata örökléssel történik. Az örökölt osztályokat is képes elkészíteni a program. Ehhez használjuk az F6 billentyűt, vagy a Tools > Generate Inherited Class menüpontot.

Előnézetet az View > XRC Window menüponttal kérhetünk, vagy F5 billentyűvel.

Az App osztály

A wxPython programozása során, minimum két osztályt kell példányosítani.

wx.Frame

wx.App

A wxFormBuilder a wx.App osztályból az alkalmazásosztályunkat nem hozza létre. Ezt nekünk kell legyártani.